Na temelju članka 30. Statuta Općine Vladislavci („Službeni glasnik Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj 10. sjednici održanoj 17. prosinca 2021. donosi

**PROGRAM**

**financiranja vjerskih zajednica**

**iz Proračuna Općine Vladislavci za 2022. godinu**

**Članak 1.**

Programom financiranja vjerskih zajednica iz Proračuna Općine Vladislavci za 2022. godinu (dalje, skraćeno: Program financiranja vjerskih zajednica) utvrđuje se visina potpore koja se može dodijeliti vjerskim zajednicama u 2022. godini.

**Članak 2.**

Sredstva za financiranje Programa financiranja vjerskih zajednica osiguravaju se u Proračunu Općine Vladislavci za 2022. godinu u iznosu od 40.000,00 kuna.

**Članak 3.**

Financiranje vjerskih zajednica u 2022. godini provodi se osiguravanjem kapitalnih donacija vjerskim zajednicama u iznosu od 40.000,00 kuna.

**Članak 4.**

Raspored sredstava vjerskim zajednicama provoditi će se temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21).

**Članak 5.**

Ovaj Program objavit će se u „Službenom glasniku“ Općine Vladislavci, a stupa na snagu 1. siječnja 2022. godine.

KLASA: 070-01/21-01/01

UR.BROJ: 2158/07-01-21-2

Vladislavci, 17. prosinca 2021.

**Predsjednik**

**Općinskog vijeća**

Krunoslav Morović